Κυπριακές βουλευτικές εκλογές 2016

Οι βουλευτικές εκλογές του 2016 ήταν οι ενδέκατες βουλευτικές εκλογές στην Κύπρο. Διεξήχθησαν στις 22 Μαΐου 2016 για την εκλογή των 56 εκ των 80 μελών της Βουλής των Αντιπροσώπων για την ΙΑ΄ Κοινοβουλευτική Περίοδο.

 Η Κύπρος είναι μια ενιαία δημοκρατία με προεδρικό σύστημα διακυβέρνησης. Ο Πρόεδρος της Κυπριακής Δημοκρατίας, άμεσα εκλεγμένος στο μέσο της νομοθετικής περιόδου, είναι και αρχηγός κράτους και επικεφαλής της κυβέρνησης, και προεδρεύει του εκτελεστικού Υπουργικού Συμβουλίου. Ωστόσο, οι αναλογικές εκλογές για τη Βουλή των Αντιπροσώπων διευκολύνουν τον πολυκομματισμό, όπου το κόμμα του εκλεγμένου προέδρου συνήθως συμμαχεί με άλλα μικρότερα κόμματα για να σχηματιστεί μια κυβέρνηση συνεργασίας που συνήθως προσαρμόζεται στις κοινοβουλευτικές αλλαγές μετά τις βουλευτικές εκλογές. Οι 80 έδρες της Βουλής των Αντιπροσώπων εκλέγονται από έξι πολυπληθείς εκλογικές περιφέρειες, με τον αριθμό των εδρών να κατανέμεται ανάλογα με τον πληθυσμό κάθε περιφέρειας. Από τις 80 θέσεις, οι 56 εκλέγονται από τους Ελληνοκύπριους και οι 24 από τους Τουρκοκύπριους. Ωστόσο, λόγω του διχοτόμησης του νησιού μετά την τουρκική εισβολή του 1974, οι 24 τουρκοκυπριακές έδρες μένουν κενές και η Βουλή των Αντιπροσώπων είχε εκ των πραγμάτων 56 έδρες από την αύξησή τους το 1985.Οι εκλογές διεξήχθησαν με αναλογική εκπροσώπηση ανοικτής λίστας, με τις θέσεις να κατανέμονται χρησιμοποιώντας την απλή αναλογική. Οι υπόλοιπες έδρες κατανεμήθηκαν σε λίστες που κέρδισαν τουλάχιστον μία έδρα ή κόμματα που έλαβαν τουλάχιστον 3,6% των ψήφων. Στο σύστημα ανοικτής λίστας, οι ψηφοφόροι πρώτα επιλέγουν τη λίστα που θέλουν να ψηφίσουν, και στη συνέχεια επιλέγουν ένα αριθμό υποψηφίων ίσον με το ένα τέταρτο του αριθμού των εδρών της εκλογικής περιφέρειας. Οι ηγέτες των κομμάτων ή άλλοι υποψήφιοι επικεφαλής συνασπισμών δεν απαιτείται να λάβουν ψήφους για εκλογή. Παρόλο που η υποχρεωτική ψηφοφορία δεν είχε επίσημα καταργηθεί την ημέρα που διεξήχθησαν οι εκλογές (καταργήθηκε το 2017), ο νόμος δεν είχε επιβληθεί για χρόνια. Οι Βουλευτικές Εκλογές διενεργήθηκαν και ρυθμίστηκαν με βάση τις διατάξεις των περί Εκλογής Μελών της Βουλής των Αντιπροσώπων Νόμων του 1979 έως 2015, σε συνδυασμό με τα άρθρα 62 μέχρι 72 του Συντάγματος της Κυπριακής Δημοκρατίας.Για σκοπούς βουλευτικών εκλογών η Κυπριακή Δημοκρατία διαιρέθηκε σε έξι εκλογικές περιφέρειες, οι οποίες αντιστοιχούσαν στις έξι διοικητικές περιφέρειες. Οι 56 βουλευτικές έδρες κατανεμήθηκαν κατά εκλογική περιφέρεια με βάση τον αριθμό των εγγεγραμμένων εκλογέων κάθε εκλογικής περιφέρειας. Οι εκλογικές περιφέρειες ήταν: Εκλογική Περιφέρεια Λευκωσίας (20 έδρες) Εκλογική Περιφέρεια Λεμεσού (12 έδρες) Εκλογική Περιφέρεια Αμμοχώστου (11 έδρες) Εκλογική Περιφέρεια Λάρνακας (6 έδρες) Εκλογική Περιφέρεια Πάφου (4 έδρες) Εκλογική Περιφέρεια Κερύνειας (3 έδρες)Η κατανομή των εδρών έγινε σε τρεις φάσεις. Στην πρώτη κατανομή οι έδρες δόθηκαν με το σύστημα της απλής αναλογικής, ενώ στη δεύτερη και τρίτη κατανομή εφαρμόστηκε το σύστημα της ενισχυμένης αναλογικής με ποσοστά 3,6% και 7,2% αντίστοιχα.Δικαίωμα υποβολής υποψηφιότητας για εκλογή στο αξίωμα μέλους της Βουλής των Αντιπροσώπων, έχει κάθε πολίτης της Δημοκρατίας, ο οποίος: συμπλήρωσε το 25ο έτος της ηλικίας του, δεν έχει καταδικασθεί για αδίκημα ατιμωτικό ή ηθικής αισχρότητας ή δεν έχει στερηθεί της εκλογιμότητας κατόπιν απόφασης αρμόδιου Δικαστηρίου λόγω οποιουδήποτε εκλογικού αδικήματος, και δεν πάσχει από διανοητική νόσο που να τον καθιστά ανίκανο να ασκήσει τα καθήκοντά του ως βουλευτή.Η Βουλή των Αντιπροσώπων εκλέγεται για πενταετή θητεία, όμως αυτή μπορεί να αυτοδιαλυθεί πρόωρα, με απόφαση που λαμβάνεται με απόλυτη πλειοψηφία των μελών της. Στις εκλογές συμμετείχαν 13 κόμματα/κινήματα και 5 ανεξάρτητοι υποψήφιοι. Στη Βουλή των Αντιπροσώπων συμμετέχουν αντιπρόσωποι των θρησκευτικών ομάδων των μειονοτήτων στην Κύπρο, χωρίς να έχουν δικαίωμα ψήφου. Η εκλογή τους διεξάγεται ταυτόχρονα και παράλληλα με τις βουλευτικές εκλογές για ανάδειξη των πενήντα έξι Ελληνοκύπριων βουλευτών. Για τη θρησκευτική ομάδα των Αρμενίων δεν έγιναν εκλογές καθώς υπήρχε μόνο μια υποψηφιότητα. Εξελέγησαν οι: Γιαννάκης Μούσας (για Μαρωνίτες) Βαρτκές Μαχτεσιάν (για Αρμένιους) Αντωνέλλα Μαντοβάνη (για Λατίνους) ΙΑ΄ Κοινοβουλευτική Περίοδος (Κύπρος) (με κατάλογο των εκλεγμένων βουλευτών) «Βουλευτικές εκλογές 2016» (PDF). Υπουργείο Εσωτερικών. Απρίλιος 2016. σελ. 6. Αρχειοθετήθηκε (PDF) από το πρωτότυπο στις 16 Απριλίου 2020. Ανακτήθηκε στις 16 Απριλίου 2020. «Βουλευτικές Εκλογές 2016 - Αναλυτικά οι φάσεις κατανομής των εδρών». 24 Μαΐου 2016. Αρχειοθετήθηκε από το πρωτότυπο στις 16 Απριλίου 2020. Ανακτήθηκε στις 16 Απριλίου 2020. «Εκλογές 22ας Μαϊου 2016». Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020. «Δείτε πως μοιράστηκαν οι έδρες κατά την 1η, 2η και 3η κατανομή». Ο Φιλελεύθερος. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020. «Αυτοί είναι οι 56 βουλευτές». 23 Μαΐου 2016. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020. «Οι σταυροί προτίμησης στη Λευκωσία». 23 Μαΐου 2016. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020. «Οι σταυροί προτίμησης της Επαρχίας Λεμεσού». 23 Μαΐου 2016. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020. «Οι σταυροί προτίμησης της Επαρχίας Λάρνακας». 23 Μαΐου 2016. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020. «Οι σταυροί προτίμησης των υποψηφίων της Πάφου». 23 Μαΐου 2016. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020. «Οι σταυροί προτίμησης στην Αμμόχωστο». 23 Μαΐου 2016. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020. «Οι σταυροί προτίμησης στην Επαρχία Κερύνειας». 23 Μαΐου 2016. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020.